На основу члана 102. ставови 1., 6. и 7. Статута града Крагујевца („Службени лист града Крагујевца“, број 8/19), а у вези члана 6. став 1. и члана 24. став 1. Одлуке о јавним расправама ("Службени лист града Крагујевца", број 7/21 и 34/21), Градско веће града Крагујевца упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О ТЕКСТУ НАЦРТА ОДЛУКЕ О ЛОКАЛНИМ АДМИНИСТРАТИВНИМ ТАКСАМА**

Градско веће града Крагујевца позива све грађане, удружења, стручну и осталу јавност да се упознају са текстом Нацрта одлуке о локалним административним таксама и да дају предлоге, сугестије и мишљења на текст Нацрта одлуке.

Јавна расправа о тексту за Нацрт одлуке о локалним административним таксама обавиће се у периоду од 16. новембра 2024. године до 23. новембра 2024. године.

Предлози, сугестије и мишљења достављају се на e-mail адресу: javnaraspravabudzet@kg.org.rs.

Предлози, сугестије и мишљења достављају се на обрасцу који се може преузети уз текст Нацрта одлуке о локалним административним таксама.

Дана 22.11.2024. године одржаће се отворени састанак са представницима заинтересованих правних и физичких лица, стручне и остале јавности у згради Градске управе у периоду од 9.00 до 10.00 часова, у канцеларији број 419 у улици Трг слободе број 3 (IV спрат).

По окончању јавне расправе, Градска управа за финансије и јавне набавке ће анализирати све предлоге, сугестије и мишљења у јавној расправи и на основу тога сачинити Извештај о спроведеној јавној расправи у року од три дана од дана окончања јавне расправе. Извештај ће бити објављен на званичном сајту града Крагујевца.

Саставни део овог јавног позива је Закључак Градског већа града Крагујевца о спровођењу јавне расправе са програмом јавне расправе, текстом Нацрта Одлуке о локалним административним таксама и обрасцем за предлоге, сугестије и мишљења.